отнася до твърдението относно исканията за информация за системата на ДДС, то Комисията поиска информация за действието на системата на ДДС в Египет от началото на разследването чрез въпросника. Освен това по време на контролното посещение бяха повдигнати общите въпроси, свързани с размера на данъците, събрани от производителите износители. Поради това Комисията счете, че в хода на разследването е получила достатъчно информация за действащата уредба на ДДС.
 (298)
 Комисията обаче отбелязва, че облагането с ДДС е различно за различните дружества в зоната SCZone. Дружествата в зоната SCZone например не трябва да заплащат ДДС авансово („сценарий 1“). За разлика от тях данъкоплатците, намиращи се в подобна ситуация, а именно дружествата извън зоната SCZone, трябва да заплащат ДДС („сценарий 2“). На този етап няма значение дали този ДДС в крайна сметка е дължим или трябва да бъде възстановен. Важното е, че първоначално ПЕ няма да събере никакви приходи по сценарий 1, докато по сценарий 2 ПЕ първоначално ще събере приходи при всички случаи.
 (299)
 Съгласно съответната нормативна уредба в Египет към датата на плащане, сумата по окончателното плащане би била дължима от дружествата по сценарий 1, докато част от приходите, събрани от ПE, ще се върнат към дружествата по сценарий 2 (в случай, че ДДС трябва да бъде възстановен). Ако този процес на плащане е бърз и надежден, тогава ползата от това, че не се налага авансово плащане по сценарий 1, ще бъде равна на преимуществото от наличие на паричен поток за цялото време, през което той не е използван за погасяване. Комисията отбеляза в това отношение, че законовият срок за подобно плащане е 6 месеца от датата на възникване на данъчен кредит.
 (300)
 Комисията обаче установи, че на практика плащането и съответното възстановяване на средства за дружествата, работещи по сценарий 2 в Египет, настъпва в най-добрия случай с много значителни закъснения, а освен това критериите за получаване на възстановяването на средствата са неясни. Комисията отбеляза в тази връзка, че ПE не оспорва този факт. Така преимуществото от наличие на паричен поток за дружествата от зоната SCZone се дължи на факта, че ПЕ изобщо не събира приходите от ДДС от дружествата в зоната SCZone до крайната дата на плащане, която е несигурна (сценарий 1), за разлика от дружествата извън зоната SCZone, където приходите се събират в реално време и възстановяват много по-късно, на неопределена дата (сценарий 2). В резултат на това дружествата в зоната SCZone се възползват от преференциално облагане с ДДС в сравнение с дружествата извън зоната SCZone. Сумите, която ПE не е събрало от дружествата в рамките на зоната SCZone, са приходи, от които ПE се е отказало или не е събрало по смисъла на член 3, параграф 1, буква а), подточка ii) от основния регламент.
 (301)
 За да се илюстрира това, в допълнение към съответната уредба за ДДС в Египет, Комисията разгледа положението на производителите износители преди и след присъединяването им към зоната SCZone. Преди присъединяването им към зоната SCZone, положението на дружествата е сравнимо с това на дружествата извън зоната SCZone по време на разследвания период съгласно сценарий